CELEX: 32016R1113
Language: da
Date: 2016-07-08 00:00:00
Title: Kommissionens gennemførelsesforordning (EU) 2016/1113 af 8. juli 2016 om 248. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

9.7.2016   
            
            
               DA
            
            
               Den Europæiske Unions Tidende
            
            
               L 186/9
            
         KOMMISSIONENS GENNEMFØRELSESFORORDNING (EU) 2016/1113
   af 8. juli 2016
   om 248. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 5. juli 2016 besluttede sanktionskomitéen under FN's Sikkerhedsråd at fjerne en fysisk person fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I til forordning (EF) nr. 881/2002 bør derfor ajourføres.
            
         
               (3)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juli 2016.
      
         
            På Kommissionens vegne
         
         
            For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      I bilag I til forordning (EF) nr. 881/2002 udgår følgende punkt:
      
         »Daniel Martin Schneider (alias Abdullah). Adresse: Petrusstrasse 32, 66125 Herrensohr, Dudweiler, Saarbrücken, Tyskland (tidligere adresse). Fødselsdato: 9.9.1985. Fødested: Neunkirchen (Saar), Tyskland. Nationalitet: Tysk. Pasnr.: 2318047793 (Tysk pas udstedt i Friedrichsthal, Tyskland, den 17.5.2006, udløbet den 16.5.2011). Nationalt identitetsnr.: 2318229333 (Tysk identitetskort udstedt i Friedrichsthal, Tyskland, den 17.5.2006, udløbet den 16.5.2011 (anmeldt tabt). Andre oplysninger: (a) tilknyttet Islamic Jihad Union (IJU), også kendt som Islamic Jihad Group, (b) tilknyttet Fritz Martin Gelowicz og Adem Yilmaz, (c) tilbageholdt i Tyskland siden juni 2010. Den i artikel 2a, stk. 4, litra b), omhandlede dato: 27.10.2008.«